Budaörs Város Önkormányzatának Képviselő-testülete

18/2018. (VII.12.) önkormányzati rendelete

**A BUDAÖRS VÁROS HELYI ÉPÍTÉSI SZABÁLYZATRÓL SZÓLÓ**

**24/2014. (IX.29.) önkormányzati rendelet módosításáról**

Budaörs Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 28. §-a szerint jogosult szervek és személyek véleményének kikérésével a következőket rendeli el.

**1. §**

A Budaörs Város Önkormányzat Képviselő-testületének a BUDAÖRS VÁROS HELYI ÉPÍTÉSI SZABÁLYZATÁRÓL szóló 24/2014. (IX.29.) ÖKT sz. rendeletének (továbbiakban: R.) 42. § (1) bekezdése helyébe a következő rendelkezés lép:

„(1) Az övezet az alábbi építési övezetekre oszlik:

1. Vi-1/SZ közepesen intenzív, szabadonálló, nagytelkes intézmény, (Szivárvány – Patkó utca)

2. Vi-2/SZ intenzív, szabadonálló, nagytelkes intézmény, (Városháza)

3. Vi-1/Z intenzív, zártsorú intézmény-domináns intézmény, (Terra-park)

4. Vi-2/Z közepesen intenzív, zártsorú intézmény-domináns intézmény, (Terra-park)

5. Vi-3/Z közepesen intenzív intézmény, zártsorú kisvárosias lakóterületen, (Református templom)

6. Vi-4/Z intenzív, zártsorú intézmény-lakó vegyes, (Terra-park)

7. Vi-Bv1 intenzív, zártsorú, belvárosi intézmény, (Szabadság út – Nefelejcs köz)

8. Vi-Bv2 közepesen intenzív, zártsorú, belvárosi intézmény,

9. Vi-Á általános, szabadonálló intézmény,

10. Vi-Á1 általános, szabadonálló intézmény (Hársfa utca, 4090 hrsz. Budafoki utca, 4080/22 hrsz. által határolt terület).

11.Vi-Tt/1 Templom tér intenzív, zártsorú intézmény (Zichy kastély)

12. Vi-Tt/2 Templom tér közepesen intenzív, zártsorú intézmény (iskolák)

13. Vi-Tt/3 Templom tér közepesen intenzív, zártsorú intézmény (templom)

14. Vi-Zm Zichy major, rehabilitációs, alacsony intenzitású, zártsorú intézmény (Zichy major)”

**2. §**

A R. 43 §-a az alábbi(11)-(12) bekezdésekkel egészül ki:

„(11) A **Vi-4/Z** jelű építési övezet területén lakó-iroda vegyes funkciójú épület a következő követelmények együttes teljesülése alapján helyezhető el:

* + 1. lakó rendeltetési egységek száma: legfeljebb 37 db
    2. huzamos tartózkodásra szolgáló irodahelyiség összesen legalább 1200 m2,
    3. az a) és b) pont szerinti rendeltetéseket egy ütemben kell megépíteni és használatba venni.

(12) A **Vi-4/Z** jelű építési övezet területén a terepszint alatti építményre vagy épületrészre vonatkozó előkert 0,0 m.”

**3. §**

A R. 1. melléklete az 1. melléklet szerint módosul.

**4. §**

A R. 2.1. melléklete a 2. melléklet szerint módosul.

**5. §**

E rendelet a kihirdetését követő 15. napon lép hatályba.

Budaörs, 2018. július 11.

**Wittinghoff Tamás dr. Bocsi István**

**polgármester jegyző**

A 18/2018. (VII.12.) önkormányzati rendelet 2018. július 12. napján a Polgármesteri Hivatal (Budaörs, Szabadság út 134. sz.) hirdetőtábláján való kifüggesztéssel kihirdetésre került.

dr. Bocsi István jegyző megbízásából:

Erdős Károlyné

irodavezető